Kanne 22.8.2022 – Sberbank of Russia v. SRB
(asia T-527/22)
Oikeudenkäyntikieli: englanti
Asianosaiset
Kantaja: Sberbank of Russia OAO (Moskova, Venäjä) (edustajat: asianajajat D. Rovetta, M. Campa, M. Pirovano, M. Moretto ja V. Villante)
Vastaaja: Yhteinen kriisinratkaisuneuvosto (SRB)
Vaatimukset
Kantaja vaatii unionin yleistä tuomioistuinta
Kumoaa Sberbank Europe AG:en kohdistuvasta kriisinratkaisumääräyksestä 1.3.2022 tehdyn yhteisen kriisinratkaisuneuvoston päätöksen (SRB/EES/2022/19) sekä yhteisen kriisinratkaisuneuvoston 27.2.2022 laatiman arvostuskertomuksen nro 1,
velvoittaa yhteisen kriisinratkaisuneuvoston korvaamaan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantaja vetoaa kolmeen kanneperusteeseen.
Ensimmäinen kanneperuste, joka perustuu olennaisten menettelymääräysten rikkomiseen.
Toinen kanneperuste, joka perustuu perusteluvelvollisuuden laiminlyöntiin, Euroopan unionin toiminnasta tehdyn sopimuksen 296 artiklan ja Euroopan unionin perusoikeuskirjan 41 artiklan 2 kohdan c alakohdan rikkomiseen, tehokasta oikeussuojaan koskevan oikeuden loukkaamiseen ja Euroopan unionin perusoikeuskirjan 47 artiklan rikkomiseen.
Kolmas kanneperuste, joka perustuu kriisinratkaisumääräykseen liittyvien edellytysten kokonaisarvioinnissa väitetysti tapahtuneeseen ilmeiseen arviointivirheeseen, asetuksen (EU) No 806/20141 6, 14 ja 18 artiklan rikkomiseen sekä omaisuudensuojan ja elinkeinovapauden loukkaamiseen.
____________
1     Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014 L 225, s. 1).